Lokalpolitikerne taler for meget udenom og er for dårlige til at indrømme egne fejl. Det viser en ny vælgerundersøgelse, som Epinion har lavet for Constructive Institute.

Hvad gør politikerne egentlig for meget af? Og hvad gør de for lidt? Det kaster den nye undersøgelse fra Epinion, der er lavet for Constructive Institute, nu lys over. Respondenterne er blevet præsenteret for en liste af ting, som politikere kan gøre i en debat. Herefter har de skullet tilkendegive, om hver ting bliver gjort for meget, for lidt eller i en passende mængde. Indrømmer for sjældent egne fejl Og det er altså tydeligt, hvad de adspurgte mener, der bliver gjort for meget og for lidt af. Undersøgelsen viser for eksempel, at 73% af de adspurgte mener, at politikere taler for meget udenom. Derudover mener omkring hver anden af de adspurgte, at politikere for ofte taler i munden på modparten, afbryder modparten og benægter egne fejl. Omvendt viser undersøgelsen, at 67% synes, at politikere ikke ofte nok indrømmer deres egne fejl. Samtidig mener omkring hver anden, at politikere for sjældent indrømmer at være i tvivl, lytter til modparten og kommer med løsningsforslag. Undersøgelsen er lavet på baggrund af 1001 interviews med danskere bosat i Nordjylland på 18 år og derover.